Diari Oficial de la Generalitat Valenciana


Sumari del DOGV 7060, del 04-07-2013 (2013/6848)

Notificació de la sentència i de la interlocutòria d'aclariment dictades en el procediment ordinari número 365/2010.
--------------------------------------------------------------------------------------------------------------------

### Dades del document

Número de DOGV
:   7060

Data del DOGV
:   04-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6848


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència i de la interlocutòria d'aclariment dictades en el procediment ordinari número 365/2010. [2013/6848]  
Procediment ordinari 000365/2010  
De: FCE Bank PLC, sucursal a Espanya.  
Procuradora: M.ª Pilar Sanz Yuste.  
Contra: Aplicaciones Ruisánchez, SL, i Manuel Agustín Ruisánchez Gil.  
En este procediment de juí ordinari, seguit a instàncies d'FCE Bank PLC, sucursal a Espanya, contra Aplicaciones Ruisánchez, SL, i Manuel Agustín Ruisánchez Gil, s'ha dictat una sentència, aclarida per una interlocutòria, que, literalment, és com seguix:  
«Sentència número 000264/2011   
Castelló de la Plana, 31 d'octubre de 2011   
José Antonio Orea Martínez, magistrat jutge del Jutjat de Primera Instància número 1 de Castelló de la Plana, he vist les actuacions de juí ordinari sobre la reclamació d'una quantitat seguides davant d'este Jutjat amb el número 365 de l'any 2010, a instàncies d'FCE Bank PLC, sucursal a Espanya, representada per la procuradora Pilar Sanz Yuste i assistida pel lletrat Fernando Cornejo Pablos, contra Aplicaciones Ruisánchez, SL, i Manuel Agustín Ruisánchez Gil.   
Dispositiva  
Estime la demanda interposada per FCE Bank PLC, sucursal a Espanya, contra Aplicaciones Ruisánchez, SL, i Manuel Agustín Ruisánchez Gil, i condemne els demandats que paguen a la demandant trenta-tres mil cent setanta-quatre euros i huitanta-quatre cèntims (33.174,84 €), més els interessos moratoris pactats des del tancament del compte, i les costes del procediment.   
Notifiqueu esta sentència a les parts, fent-los saber que s'hi pot interposar un recurs d'apel·lació que, si pertoca, cal interposar davant d'este mateix Jutjat, dins dels cinc dies següents al dia que es notifique esta resolució.   
En virtut del que establix la disposició addicional 15a de la Llei Orgànica 1/2009, de 3 de novembre, complementària de la Llei de reforma de la legislació processal per a la implantació de la nova oficina judicial, per la qual es modifica la Llei Orgànica 6/1985, d'1 de juliol, del Poder Judicial, per a l'admissió a tràmit del recurs serà necessari que la part recurrent haja efectuat el depòsit corresponent en el compte de depòsits i consignacions del Jutjat; sense este requisit no s'admetrà a tràmit».   
«Interlocutòria  
Jutge que la dicta: José Antonio Orea Martínez.   
Lloc: Castelló de la Plana.   
Data: 28 de novembre de 2011.   
Part dispositiva  
Dispose aclarir la dispositiva de la sentència en el sentit següent: es pot interposar un recurs d'apel·lació contra la sentència davant d'este Jutjat dins del termini de 20 dies, en virtut del que disposa l'article 458 de la nova Llei d'Enjudiciament Civil, per la modificació operada en la Llei 37/2011, de 10 d'octubre, de Mesures d'Agilització Processal.»  
I atés que els demandats, Aplicaciones Ruisánchez, SL, i Manuel Agustín Ruisánchez Gil, es troben en parador desconegut, s'expedix este edicte a fi que els valga de notificació de forma deguda.  
  
Castelló de la Plana, 18 de juny de 2013.- La secretària judicial: Ana Isabel Yagüe Ribes.